PRIJEDLOG ZA JAVNO SAVJETOVANJE 


Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Grada Svete Nedelje (Glasnik Grada Svete Nedelje 9/09, 10/11, 02/13, 03/13-pročišćeni tekst, 03/18, 4/19, 02/20, 03/20-pročišćeni tekst, 1/21), Gradsko vijeće Grada Svete Nedelje na svojoj _____ . sjednici održanoj dana _______ 2026.  godine,  donosi


ODLUKU O DODJELI STIPENDIJA
UČENICIMA I STUDENTIMA GRADA SVETE NEDELJE


I. OPĆE ODREDBE

Članak 1.
Ovom se Odlukom utvrđuju opći uvjeti, postupak i kriteriji dodjele stipendija Grada Svete Nedelje za učenike srednjih škola i studente te prava i obveze korisnika stipendije.
Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2. 
	Naziv stipendije je: Stipendija Grada Svete Nedelje (u daljnjem tekstu: stipendija).

Članak 3.
	Sredstva za stipendiju osiguravaju se u Proračunu Grada Svete Nedelje u razdjelu nadležnog Upravnog odjela.

Članak 4.
	U kategoriji učeničkih i studentskih stipendija Grad Sveta Nedelja dodjeljuje tri vrste stipendija:
		1. Stipendije prema kriteriju određenih deficitarnih zanimanja
		2. Stipendije prema kriteriju socio-ekonomskog statusa
		3. Stipendije prema kriteriju izvrsnosti.
	Kandidat može podnijeti prijavu za više kategorija stipendija, ali može ostvariti pravo samo na jednu kategoriju stipendije.

Članak 5.
	Gradonačelnik Grada Svete Nedelje, za svaku školsku odnosno akademsku godinu, utvrđuje broj i iznos stipendija koje se mogu dodijeliti, listu deficitarnih zanimanja te maksimalni ukupni neto prihod po članu kućanstva za kandidate koji se prijavljuju za dodjelu stipendija po kriteriju socio-ekonomskog statusa.
	Ukoliko se u pojedinoj kategoriji ne javi dovoljan broj kandidata ili ne postoji dovoljan broj kandidata koji zadovoljava tražene uvjete, sredstva se mogu preusmjeriti na kandidate u drugim kategorijama, koji zadovoljavaju propisane uvjete, a koji zbog broja stipendija ne bi ostvarili pravo na stipendiju,  temeljem odluke Gradonačelnika Grada Svete Nedelje.

Članak 6.
	Deficitarna zanimanja u smislu ove Odluke su ona zanimanja kojih nema na tržištu rada u onolikom broju u kojem je iskazana potražnja poslodavaca u odnosu na broj nezaposlenih osoba u protekloj godini i prethodnom razdoblju tekuće godine te su izrazito tražena na tržištu rada.
	Lista deficitarnih zanimanja temelji se na podacima Hrvatskog zavoda za zapošljavanje i podacima Obrtničke komore Zagreb o deficitarnim zanimanjima na području Zagrebačke županije. 

Članak 7.
	Na natječaj za dodjelu stipendija ne mogu se prijaviti polaznici privatnih obrazovnih ustanova, polaznici ustanova u inozemstvu te polaznici srednjih glazbenih škola.


II. POSTUPAK DODJELE STIPENDIJE

Članak 8.
	Stipendija se dodjeljuje na temelju natječaja.
	Natječaj raspisuje Gradonačelnik Grada Svete Nedelje za školsku/akademsku godinu najkasnije do 31. listopada tekuće školske/akademske godine. 
	Natječaj se objavljuje na službenoj Internet stranici Grada Svete Nedelje.
	Povjerenstvo koje imenuje Gradonačelnik Grada Svete Nedelje provodi natječaj i utvrđuje prijedlog liste kandidata.
	Povjerenstvo iz stavka 4. ove Odluke broji 3 člana i radi na sjednicama, koje saziva i kojima predsjeda predsjednik Povjerenstva kojeg imenuj Gradonačelnik Grada Svete Nedelje.

Članak 9.
	Natječaj sadrži:
		- naziv tijela koje objavljuje natječaj;
		- vrijeme trajanja natječaja;
		- način na koji se podnose prijave;
		- rok u kojem se podnose prijave na natječaj;
		- opće uvjete i mjerila za dodjelu stipendije;
		- dokaze o ispunjavanju uvjeta za dodjelu stipendije;
		- vrijeme trajanja stipendije;
		- iznos i broj stipendija;
		- prava i obveze stipendista;
		- po potrebi dodatne odredbe prema Odluci Gradonačelnika.
	Nakon isteka roka za podnošenje prijava, naknadno podnesene prijave i natječajna dokumentacija neće se uvažavati.


III. KRITERIJI ZA UTVRĐIVANJE LISTE KANDIDATA ZA DODJELU STIPENDIJA

Članak 10.
	Pravo sudjelovanja na natječaju za dodjelu stipendija prema kriteriju određenih deficitarnih zanimanja imaju učenici srednjih škola i studenti koji udovoljavaju sljedećim uvjetima:
	a) Učenici
		- koji su državljani Republike Hrvatske
		- koji imaju prebivalište na području grada Svete Nedelje najmanje od 1. siječnja 
                          u godini raspisivanja natječaja
		- koji su redoviti učenici srednje škole
[bookmark: _Hlk51914766]- koji nisu bez opravdanih razloga ponavljali razred 
		- koji nisu korisnici stipendije po drugoj osnovi
		- koji se školuju za deficitarno zanimanje s popisa koji se utvrđuje za svaki 
   natječajni ciklus
	b) Studenti
	- koji su državljani Republike Hrvatske
		- koji su redovni studenti 
- koji imaju prebivalište na području grada Svete Nedelje najmanje od 1. siječnja 
  u godini raspisivanja natječaja 
- koji nisu stariji od 26 godina
- koji nisu korisnici stipendije po drugoj osnovi
- koji se školuju za deficitarno zanimanje s popisa koji se utvrđuje za svaki 
  natječajni ciklus.

Članak 11.
	Pravo sudjelovanja na natječaju za dodjelu stipendija prema kriteriju socio-ekonomskog statusa imaju učenici srednjih škola i studenti koji udovoljavaju sljedećim uvjetima:
	a) Učenici
		- koji su državljani Republike Hrvatske
		- koji imaju prebivalište na području grada Svete Nedelje najmanje od 1. siječnja 
                          u godini raspisivanja natječaja
		- koji su redoviti učenici srednje škole
- koji nisu bez opravdanih razloga ponavljali razred 
		- koji nisu korisnici stipendije po drugoj osnovi
		- kojima ukupni mjesečni neto prihod po članu kućanstva ne prelazi maksimalni 
                          iznos utvrđen javnim natječajem
	b) Studenti
	- koji su državljani Republike Hrvatske
		- koji su redovni studenti 
- koji imaju prebivalište na području grada Svete Nedelje najmanje od 1. siječnja 
  u godini raspisivanja natječaja 
- koji nisu stariji od 26 godina
- koji nisu korisnici stipendije po drugoj osnovi
- kojima ukupni mjesečni neto prihod po članu kućanstva ne prelazi maksimalni 
  iznos utvrđen javnim natječajem.

Članak 12.
	Pravo sudjelovanja na natječaju za dodjelu stipendija prema kriteriju izvrsnosti imaju učenici srednjih škola i studenti koji udovoljavaju sljedećim uvjetima:
	a) Učenici 
		- koji su državljani Republike Hrvatske
		- koji imaju prebivalište na području grada Svete Nedelje najmanje od 1. siječnja 
                          u godini raspisivanja natječaja
		- koji su redoviti učenici srednje škole 
- koji nisu bez opravdanih razloga ponavljali razred 
		- koji nisu korisnici stipendije po drugoj osnovi
	- koji su završili prethodni razred srednje škole s najmanjom prosječnom 
              ocjenom od 4,80
	b) Studenti 
	- koji su državljani Republike Hrvatske
		- koji su redovni studenti 
- koji imaju prebivalište na području grada Svete Nedelje najmanje od 1. siječnja 
  u godini raspisivanja natječaja 
- koji nisu stariji od 26 godina
- koji nisu korisnici stipendije po drugoj osnovi
- koji su završili prethodnu godinu studija s jedinstvenom prosječnom ocjenom 
  od najmanje 4,000 i da su ostvarili minimalno 55 ECTS bodova u toj 
  akademskoj godini.
	Pravo sudjelovanja na natječaju za dodjelu stipendija prema kriteriju izvrsnosti nemaju učenici I. razreda srednje škole niti studenti I. godine studija.

Članak 13.
	Kriteriji za ostvarivanje bodova učenika srednjih škola i studenata na natječaju za dodjelu stipendija prema kriteriju određenih deficitarnih zanimanja:
	
	1.
	Ukupni neto prihod po članu obitelji u prethodna tri mjeseca ne prelazi iznos od 400,00 eura 
	3 boda

	2.
	Ukupni neto prihod po članu obitelji u prethodna tri mjeseca ne prelazi iznos od 500,00 eura 
	2 boda

	3.
	Ukupni neto prihod po članu obitelji u prethodna tri mjeseca ne prelazi iznos od 600,00 eura 
	1 bod

	4.
	Kandidat je dijete invalida Domovinskog rata / po roditelju
	1 bod

	5.
	Kandidat je dijete hrvatskog branitelja / po roditelju
	½ boda

	6.
	Kandidat je osoba s invaliditetom 
	1 bod

	7.
	Roditelj kandidata je osoba s priznatim invaliditetom (90% i više) / po roditelju
	1 bod

	8.
	Roditelj kandidata je nezaposlen / po roditelju
	1 bod

	9.
	Kandidat nema živućeg jednog ili oba roditelja / po roditelju
	1 bod

	10.
	Kandidat živi s jednim roditeljem i ne ostvaruje pravo s osnove uzdržavanja (alimentacije) od drugog roditelja
	1 bod

	11.
	Kandidat ili njegovi roditelji ostvaruju pravo na dječji doplatak ili zajamčenu minimalnu naknadu
	1 bod

	12.
	Kandidat se školuje u zanimanju navedenom u popisu deficitarnih zanimanja
	1 bod



	Ukoliko kandidati ostvare isti broj bodova, prednost će imati kandidat koji ima niži ukupni neto prihod po članu kućanstva.

Članak 14.
Kriteriji za ostvarivanje bodova učenika srednjih škola i studenata na natječaju za dodjelu stipendija prema kriteriju socio-ekonomskog statusa:

	1.
	Ukupni neto prihod po članu obitelji u prethodna tri mjeseca ne prelazi iznos od 300,00 eura 
	4 boda

	2.
	Ukupni neto prihod po članu obitelji u prethodna tri mjeseca ne prelazi iznos od 400,00 eura 
	3 boda

	3.
	Ukupni neto prihod po članu obitelji u prethodna tri mjeseca ne prelazi iznos od 500,00 eura 
	2 bod

	4.
	Ukupni neto prihod po članu obitelji u prethodna tri mjeseca ne prelazi maksimalni iznos utvrđen javnim natječajem
	1 bod

	5.
	Kandidat je dijete invalida Domovinskog rata / po roditelju
	1 bod

	6.
	Kandidat je dijete hrvatskog branitelja / po roditelju
	½ boda

	7.
	Kandidat je osoba s invaliditetom 
	1 bod

	8.
	Roditelj kandidata je osoba s priznatim invaliditetom (90% i više) / po roditelju
	1 bod

	9.
	Roditelj kandidata je nezaposlen / po roditelju
	1 bod

	10.
	Kandidat nema živućeg jednog ili oba roditelja / po roditelju
	1 bod

	11.
	Kandidat živi s jednim roditeljem i ne ostvaruje pravo s osnove uzdržavanja (alimentacije) od drugog roditelja
	1 bod

	12.
	Kandidat ili njegovi roditelji ostvaruju pravo na dječji doplatak ili zajamčenu minimalnu naknadu
	1 bod



Ukoliko kandidati ostvare isti broj bodova, prednost će imati kandidat koji ima niži ukupni neto prihod po članu kućanstva.

Članak 15.
	Osnovni bodovi za učenike srednjih škola i studente na natječaju za dodjelu stipendija prema kriteriju izvrsnosti je prosječna ocjena koju je učenik odnosno student ostvario u prethodnoj godini školovanja, zaokružena na dvije decimale za učenike, a na tri decimale za studente. 
	Dodatni bodovi u ovoj kategoriji su: 

	1.
	Ostvareno je od 55 do 57 ECTS bodova po akademskoj godini
	1 bod

	2.
	Ostvareno je od 58 do 60 ECTS bodova po akademskoj godini
	2 boda

	3.
	Ostvareno je više od 60 ECTS bodova po akademskoj godini
	3 boda

	4.
	Osvojeno je prvo mjesto na državnoj razini natjecanja / međunarodnom natjecanju / olimpijadi
	3 boda

	5.
	Osvojeno je drugo mjesto na državnoj razini natjecanja / međunarodnom natjecanju / olimpijadi
	2 boda

	6.
	Osvojeno je treće mjesto na državnoj razini natjecanja / međunarodnom natjecanju / olimpijadi
	1 bod

	7.
	Dobivena je rektorova / dekanova nagrada
	3 boda

	8.
	Dobivena je druga posebna nagrada od strane rektora, dekana, sveučilišta ili veleučilišta
	1 bod

	9.
	Objavljen samostalan znanstveno-stručni rad koji je objavljen u stručnim časopisima.
Održana je praizvedba vlastitih kompozicija u renomiranim ustanovama u Republici Hrvatskoj ili inozemstvu ili su iste bile izvedene od strane renomiranih izvođača u RH ili inozemstvu.
Održana je samostalna izložba vlastitih slika/djela u  renomiranim ustanovama u Republici Hrvatskoj ili inozemstvu.
	3 boda




	10.
	Objavljen samostalni znanstveno-stručni rad, održana samostalna izložba vlastitih slika/djela, održana praizvedba vlastitih kompozicija kojima je tema Grad Sveta Nedelja.
	  2 boda





	Učenik/student može ostvariti dodatne bodove za područje školovanja odnosno studija za koje se traži stipendija i za školsku odnosno akademsku godinu za koju ostvaruje osnovne bodove.
	Državna, međunarodna natjecanja ili olimpijade koja se boduju za kriterij izvrsnosti moraju biti priznata od strane Agencije za odgoj i obrazovanje odnosno Ministarstva znanosti, obrazovanja i mladih.


IV. OBJAVA REZULTATA

Članak 16.
	Prijedlog liste kandidata za dodjelu stipendija objavljuje se na službenoj Internet stranici Grada Svete Nedelje, u roku od 45 dana od dana isteka roka za podnošenje zahtjeva za dodjelu stipendija.
	U roku od osam dana od objave prijedloga liste kandidata svaki kandidat može podnijeti pisani prigovor na listu. Prigovor se upućuje Gradonačelniku Grada Svete Nedelje, koji je dužan donijeti odluku o prigovoru u roku od osam dana od dana isteka roka za prigovor.
	Odluka o prigovoru je konačna.



Članak 17.
	Nakon isteka rokova iz članka 16. ove Odluke, Gradonačelnik utvrđuje Konačnu listu kandidata za dodjelu stipendija.
	Konačna lista se objavljuje na službenoj Internet stranici Grada Svete Nedelje.


V. PRAVA I OBVEZE

Članak 18.
	Na temelju Konačne liste kandidata za dodjelu stipendija Gradonačelnik Grada Svete Nedelje i korisnik stipendije, odnosno zakonski zastupnik maloljetnog korisnika stipendije potpisuju Ugovor o stipendiranju za školsku/akademsku godinu.
	Ugovor iz prethodnog stavka sadrži:
		- ime, odnosno naziv ugovornih strana
		- naziv škole, odnosno fakulteta za koje je odobrena stipendija
		- iznos stipendije
		- vrijeme za koje se stipendija dodjeljuje
		- način i uvjeti vraćanja stipendije u slučaju neispunjavanja obveza iz ugovora,
		- druga prava i obveze ugovornih strana.

Članak 19.
	Stipendija se dodjeljuje za školsku/akademsku godinu, za razdoblje od dvanaest mjeseci.
	
Članak 20.
	Korisnik stipendije gubi pravo na stipendiju i obvezuje se vratiti primljeni iznos ukoliko neopravdano prekine školovanje, ukoliko u propisanom roku ne završi razred (godinu) za koju je stipendiran, ukoliko se utvrdi da je pravo na stipendiju ostvario na temelju neistinitih podataka ili da prima stipendiju iz drugih izvora, ili mu prebivalište više ne bude na području Grada Svete Nedelje za vrijeme primanja stipendije.


VI. ZAVRŠNE ODREDBE

Članak 21.
	Postupak za dodjelu stipendija učenicima i studentima nije upravni postupak u smislu Zakona o općem upravnom postupku (NN 47/09, 110/21).

Članak 22. 
	Prijavom na natječaj za dodjelu stipendija kandidati i zakonski zastupnici maloljetnih kandidata daju suglasnost da se osobni podaci obrađuju i čuvaju u svrhu natječaja, a u skladu s  Općom uredbom o zaštiti podataka EU 2016/679 i Zakonom o provedbi Opće uredbe o zaštiti podataka (NN 42/18).  



Članak 23.
	Ova Odluka će se objaviti u Glasniku Grada Svete Nedelje, a stupa na snagu osmog dana od dana objave. 



                                                                        PREDSJEDNIK GRADSKOG VIJEĆA 	
						/Matej Vrdoljak, struc.spec.ing.techn.inf./
